**ΟΔΗΓΙΕΣ ΠΡΟΣ ΤΟΥΣ ΥΠΟΨΗΦΙΟΥΣ ΣΥΜΜΕΤΕΧΟΝΤΕΣ**

Για τη συμπλήρωση της Αίτησης συμμετοχής στη Σχολή Προπονητών Ποδηλασίας Γ΄ κατηγορίας, στην Αθήνα.

1. Η αίτηση πρέπει να κατατεθεί ή να αποσταλεί συμπληρωμένη, με όλα τα απαραίτητα δικαιολογητικά συνημμένα, στο πρωτόκολλο της Γενικής Γραμματείας Αθλητισμού (γραφείο 106), στην ταχυδρομική διεύθυνση:

ΓΕΝΙΚΗ ΓΡΑΜΜΑΤΕΙΑ ΑΘΛΗΤΙΣΜΟΥ

Ανδρέα Παπανδρέου 37

Τ.Κ. 151 80 ΜΑΡΟΥΣΙ

(Κτήριο Υπουργείου Παιδείας, Έρευνας και Τεχνολογίας)

1. Η προθεσμία υποβολής των αιτήσεων των υποψηφίων σπουδαστών, είναι αποκλειστικά το διάστημα από 5/10/2020 έως και 23/10/2020. Όλα τα δικαιολογητικά, μαζί με την αίτηση, θα πρέπει να κατατεθούν εντός της συγκεκριμένης προθεσμίας.
2. Οι πτυχιούχοι ΑΕΙ, δεν υποχρεούνται να παρακολουθήσουν όσα μαθήματα περιλαμβάνονται στο αναλυτικό πρόγραμμα σπουδών των Σχολών τους. Αυτό αποδεικνύεται από τη βεβαίωση αναλυτικής βαθμολογίας του οικείου ιδρύματος.
3. Οι υποψήφιοι πρέπει να έχουν συμπληρώσει ή να συμπληρώνουν το 21ο έτος της ηλικίας τους έως τις 31/12/2020.
4. Για την βεβαίωση αθλητικής εμπειρίας, παρακαλούμε να απευθυνθείτε στην Ε.Ο.Π.. Η βεβαίωση η οποία θα συνοδεύεται από τα αντίστοιχα επικυρωμένα φύλλα αγώνων, χορηγείται μόνο από την Ελληνική Ομοσπονδία Ποδηλασίας.
5. Η Ιατρική Βεβαίωση χορηγείται από Ιατρό Παθολόγο ή Γενικής Ιατρικής, Ιδιώτη ή από Δημόσιο Νοσοκομείο. Η Βεβαίωση δεν πρέπει να έχει εκδοθεί σε χρονικό διάστημα μεγαλύτερο του ενός έτους. Πρέπει να αναγράφεται πάνω σε αυτήν η ημερομηνία έκδοσής της καθώς και να είναι ευκρινής η σφραγίδα του Ιατρού (να συμπληρώνεται το σχετικό υπόδειγμα Ιατρικής Βεβαίωσης).
6. Για περισσότερες πληροφορίες παρακαλούμε επικοινωνείτε με την κα. Λεονταράκη Σταματική (213 131 6209), Μαργαριτόπουλο Σπύρο (6473).